ananddey/assamese-wiki-corpus huggingface dataset:
জন্মাষ্টমীৰ কৃত‍্য

শ্ৰীকৃষ্ণৰ জন্মাষ্টমী শাস্ত্ৰীয়ভাৱে উদযাপিত হোৱাৰ বাহিৰেও নাটকীয় সমলযুক্ত বিভিন্ন আচৰণৰ সৈতেও পালন কৰা দেখা যায়। কোনো কোনো নামঘৰ বা গোসাঁই ঘৰত বিশেষকৈ লাউপাৰাৰ শ্ৰীশ্ৰীশ্যামৰায়।গোসাঁই ঘৰত ভকত-ভকতনীসকলে শ্ৰীশ্ৰীকৃষ্ণৰ জন্মাষ্টমী পালনৰ উদ্দেশ্যে ৰং-বিৰঙৰ কাপোৰেৰে শিশু কৃষ্ণৰ এটি পুতলা নিৰ্মাণ কৰে। প্ৰাৰ্থনাদি শেষ হোৱাৰ পিছত এজন পুৰুষ বা এজনী নাৰীয়ে দৈৱকীৰ ভাও লয়। তেওঁৰ যেন প্ৰসৱ বেদনা আৰম্ভ হৈছে। তাত উপস্থিত থকা পুৰুষ এগৰাকীয়ে চিকিৎসকৰ ভাও লৈ দৈৱকীৰ চিকিৎসাৰ বাবে আগবাঢ়ে।কিন্তু তেওঁৰ চিকিৎসাৰ কোনো কাম নহ'ল।কিন্তু তেওঁৰ অৰিহণা ফেৰা কল-তামোল-পাণ আদি ৰূপে নিবলৈও নাপাহৰিলে।তেওঁৰ দৰে আৰু দুজন চিকিৎসকে দৈৱকীৰ বিষ উপশম কৰিবলৈ চেষ্টা কৰিলে,যদিও কোনো ফল নহ'ল।মাজ নিশা আন এজন ভকতে চিকিৎসকৰ ভাওলৈ আগবাঢ়ি আহিল।তেওঁৰ উপস্থিতি আছিল ফলপ্ৰসূ-অৰ্থাৎ দৈৱকীয়ে বাল গোপালক জন্ম দিলে।সেই মূহুৰ্ততে পুৰোহিতজনে মণিকূটৰ পৰা কৃষ্ণৰ পুতলাটি দুয়ো হাতত তুলি লৈ-কৃষ্ণ জন্মিলে ,কৃষ্ণ জন্মিলে বুলি চিঞৰি দিয়ে,লগে লগে নৃত্যভংগীও প্ৰদৰ্শন কৰে।

           বৰপেটা সত্ৰত জন্মাষ্টমীৰ প্ৰসংগত ব্ৰাহ্মণ পুৰোহিতে কীৰ্ত্তন ঘৰত কলীয়া ঠাকুৰ আৰু দৌল গোবিন্দক পূজা কৰে।পূজা কৰা ঠাইখিনিক দৈৱকীৰ প্ৰৱস গৃহ বুলি ধৰি লোৱা হয়।তাত যেন কৃষ্ণৰ জন্ম হৈছিল।এই ঠাইখণ্ড আঠুৱা এখনেৰে ঢাকি ৰখা হয়।মাজনিশাৰ পূৰ্বেই পূজা উপাসনাৰ অন্ত পৰে।বিহান পুৱাতেই শ্ৰীকৃষ্ণৰ জন্ম হোৱা বুলি কোৱা হয়।পুৰোহিতে কৃষ্ণৰ জন্মৰ লগে লগে শংখ,ঘণ্টা আদি বজায়।মহিলাসকলে উৰুলি দিয়ে।পূজাৰীয়ে কলীয়া ঠাকুৰ আৰু দৌল গোবিন্দৰ পূৰ্বৰ স্থানত স্থাপন কৰাৰ লগে লগে কৃষ্ণ জন্মাষ্টমীৰ অন্ত পৰে।ইফালে সেইদিনা বৰপেটাৰ আশে পাশে থকা অবিবাহিতা গাভৰুসকলে ব্ৰত পালন কৰে।তেওঁলোকে দিনৰ দিনটো আৰু ৰাতিৰ নিৰ্জন উপবাস দিয়ে।তেওঁলোকে পুতলাৰ সৈতে বিয়া পতাৰ ভাও কৰি বিয়া গীত পদ গায়।এইদৰে দিনটো পাৰ কৰি দিয়ে।গধূলিৰ ফালে তেওঁলোকে শোভাযাত্ৰা কৰে।এই যাত্ৰাত ৭-১০বছৰীয়া ল'ৰা। এজনক দৰা স্বৰূপে সজাই লোৱা হয়।দৰাৰ ভাও লোৱা ল'ৰাজনে গাভৰুসকলৰ শোভাযাত্ৰাৰ আগত থাকি আগবঢ়াই লৈ যায়।কীৰ্ত্তন ঘৰত সেৱা কৰি উঠি দলটো পুনৰ আগৰ ঠাইলৈ ঘূৰি আহে।আকাশত জোন নুঠালৈকে ছোৱালীহঁতে গীত পদ গাই,নাচি-বাগি সময় কটায়।পুতলাৰ সৈতে গাভৰুসকলৰ বিবাহৰ প্ৰসংগত আগবঢ়োৱা নৈবেদ‍্যৰাজি অংশগ্ৰহণকাৰীসকলৰ মাজত বিতৰণ কৰা হয়।পিছদিনা ঘিউ আৰু ভাত খাই গাভৰুহঁতে ব্ৰত ভংগ কৰে।

                জন্মাষ্টমীৰ প্ৰসংগত অনুষ্ঠিত মহিলাৰ নামত নাৰীসকলে বসুদেৱ, দৈৱকী,কংস,পুতূনা আদিৰ ভাও লৈ অভিনয়ো কৰে।দৰং অঞ্চলত প্ৰচলিত জন্মাষ্টমী নামৰ নমুনা এটি তলত দিয়া হ'ল।যেনে:

দিহা:

     গিৰ গিৰ শবদে     মেঘে বৰষিলা

                নুশুনি প্ৰজাৰে মাত।

   পালি-পহৰীয়া       সবে নিদ্ৰা গৈলা

                উপজিলে জগন্নাথ।।

পদ:

        ভাদৰে মাহৰে ৰোহিণী নক্ষত্ৰে

          কৃষ্ণ অষ্টমীৰে ৰাতি।

       ঘোৰ বন্দী শালে কৃষ্ণ ওপজিলা

          দেখিলা দৈৱকী সতীহে।।

       কৃষ্ণৰ সুন্দৰ বদন নিৰিখি

           দৈৱকী বিস্ময় ভৈলা।

       কংসৰ নিৰ্ব্বন্ধ সুমৰি সুমৰি

            দৈৱকী কান্দিবে লৈলাহ।।

প্ৰসংগ পুথি:ভাৰতৰ উত্তৰ পূৰ্বাঞ্চলৰ পৰিৱেশ্য কলা

ড০ নবীন চন্দ্ৰ শৰ্মা
স্বাভাৱিক সংখ্যা

স্বাভাৱিক সংখ্যা মানুহে প্ৰতিদিনৰ গণনা সংক্ৰান্তিয় কাম কাজ কৰিবলৈ ব্যৱহাৰ কৰা সংখ্যাবোৰক বুজায়। এই সংখ্যা হৈছে মানুহে ব্যৱহাৰ কৰা সবাতোকৈ আদিম সংখ্যা পদ্ধতিবোৰৰ এটা। গণিতত প্ৰাকৃতিক সংখ্যাবোৰ হ'ল ১, ২, ৩ ইত্যাদি। কিছুমানে ০ ৰে গণনা আৰম্ভ কৰে, স্বাভাৱিক সংখ্যাবোৰক অঋণাত্মক পূৰ্ণসংখ্যা ০, ১, ২, ৩, ... বুলিও কব পাৰি, আনহাতে আন কিছুমানে 1 ৰে আৰম্ভ কৰে, ধনাত্মক পূৰ্ণসংখ্যা ১, ২, ৩, ... হিচাপে সংজ্ঞায়িত কৰে। কিছুমান গণিতজ্ঞই সুবিধা মতে দুয়োটা সংজ্ঞা স্বীকাৰ কৰে।

স্বাভাৱিক সংখ্যাবোৰ বস্তু গণনাৰ বাবে ব্যৱহাৰ কৰা হয়, যেনে "টেবুলত ছটা কলম আছে", তেনে ক্ষেত্ৰত ইয়াক গণনাকাৰী সংখ্যা বুলি কোৱা হয়। "এইখন দেশৰ তৃতীয় বৃহত্তম চহৰ"ৰ দৰে, যিবোৰক ক্ৰমিক সংখ্যা বোলা হয়। স্বাভাৱিক সংখ্যাক নাম হিচাপেও ব্যৱহাৰ কৰা হয়, যেনে ক্ৰীড়া দলৰ জাৰ্চি নম্বৰ, য'ত ই নামমাত্ৰ সংখ্যা হিচাপে কাম কৰে আৰু ইয়াৰ গাণিতিক ধৰ্ম নাথাকে।

■ স্বাভাৱিক সংখ্যাৰ সংহতি (seats) অসীম। ইয়াক ইংৰাজী N আখৰেৰে প্ৰকাশ কৰা হয়।

■ স্বাভাৱিক সংখ্যাৰ সংহতি হ'ল- {১,২,৩,৪,৫,৬,৭,৮,৯,১০,...}

গতিকে আটাইতকৈ সৰু স্বাভাৱিক সংখ্যাটো হ'ল ১

[বিঃদ্ৰ] স্বাভাৱিক সংখ্যাৰ সংহতিত শূন্যক অন্তভুৰ্ক্ত কৰাক লৈ মতভেদ আছে। কোনোবাই মাথোঁ ধনাত্মক পূৰ্ণসংখ্যাক স্বাভাৱিক সংখ্যা বুলি কয়; {১,২,৩, ...}। আকৌ কোনোবাই অঋণাত্মক সংখ্যাৰ সংহতি {০,১,২,৩, ...} দি সংজ্ঞা প্ৰদান কৰে। প্ৰথম সংজ্ঞাটো প্ৰাচীনকালৰ পৰাই চলি আহিছে, দ্বিতীয়টো উনিশ শতকত জনপ্ৰিয় হয়। আমাৰ বিদ্যালয়ৰ পাঠ্যপুথিত প্ৰথমটোক প্ৰাধান্য দিয়া হৈছে।

গণিত শিক্ষাৰ আৰম্ভণি হয় নিম্নোক্ত পূৰ্ণ সংখ্যাবোৰৰ পৰা:

১, ২, ৩, ৪, ৫, ৬, ৭, ৮, ৯, ...

পৰৱৰ্তীকালত শূন্যৰ অন্তৰ্ভুক্তিৰ দ্বাৰা গণিতৰ জ্ঞান আৰু এধাপ ওপৰলৈ আগবাঢ়িল।

০, ১, ২, ৩, ৪, ৫, ৬, ৯,৮, ...

গণিত স্বাভাৱিক সংখ্যৰ দুটা অৰ্থ প্ৰচলিত হৈ আছে। স্বাভাবিক সংখ্যাৰ প্ৰথম গাণিতিক সংজ্ঞা দিছিল গটলব ফ্ৰেগে (ঊনবিংশ শতাব্দীতে) আৰু ইয়াৰ পিছৰজন আছিল বাৰ্ট্ৰাণ্ড ৰাচেল।

গণিতৰ প্ৰায়বোৰ প্ৰক্ৰিয়াতে যেনে যোগ, বিয়োগ, পূৰণ, হৰণ আদিত স্বাভাৱিক সংখ্যা ব্যৱহাৰ কৰা হয়।

তথ্যসূত্ৰ

শ্ৰেণী:সংখ্যা
অসমত দেখা পোৱা পখিলাবোৰ

অসমীয়া নাম ইংৰাজী নাম বৈজ্ঞানিক নাম চিত্ৰ
সাধাৰণ ব্লুবটল Common bluebottle Graphium sarpedon
নীলাফুটুকী জে Common Jay Graphium doson
নেজাল জে Tailed Jay Graphium agamemnon
হালধীয়া ফুটুকী মাইম Common Mime Papilio clytia
সাধাৰণ মৰমন Common Mormon Papilio polytes
ৰাভেন পখিলা Common Raven Papilio castor
ৰঙা হেলেন Red HelenPapilio helenus
হালধীয়া হেলেন Yellow Helen Papilio nephelus
বৃহৎ মৰমন Great Mormon Papilio memnon
ৰঙাফুটৰ ক'লীয়া পখিলা Spangle Papilio protenor
নেমুটেঙা পখিলা Lime butterfly Papilio demoleus
পেৰিছৰ ময়ূৰী Paris Peacock Papilio paris
ৰঙাবক্ষৰ পখিলা Redbreast Papilio alcmenor
সাধাৰণ গোলাপী পখিলা Common Rose Pachliopta aristolochiae
চৰাইৰ ডেউকাৰ পখিলা Common Birdwing Troides helena
বৃহৎ উইণ্ডমিল Great Windmill butterfly Byasa dasarada
গোলাপী উইণ্ডমিলRose Windmill Byasa latreillei
বাদুলিপাখিৰ পখিলা Batwing Atrophaneura varuna
তৰুৱাল নেজীয়া পখিলা Sword-tail Graphium nomius
জীয়ানেজীয়া পখিলা Dragon Tail Lamproptera meges

তথ্যসূত্ৰ

শৈলেন্দ্ৰ মোহন দাস, মৃণালী নেওগ দাস; 'চাতকনেজীয়া পখিলাবোৰ';প্ৰান্তিক-১৬/১২/২০১০; পৃষ্ঠা-২৮-৩০।

শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
শ্ৰেণী:অসম সম্পৰ্কীয় তালিকা
বৃক্ক

বৃক্ক হ'ল মানুহ আৰু আন সকলো মেৰুদণ্ডী প্ৰাণীৰ প্ৰধান ৰেচন অংগ। ই মূত্ৰ উৎপাদন আৰু বহিষ্কাৰ কৰে, আৰু লগতে শৰীৰৰ পানী বা ইলেকট্ৰোলাইট (চদিয়াম, পটাচিয়াম, ইত্যাদি) ৰ ভাৰসাম্য বজায় ৰাখে। ‌ বৃক্কৰ উপদেহীয় অংশইঅন্তঃস্ৰাৱী গ্ৰন্থি হিচাপে কাম কৰে। অঙ্গটি পেৰিট'নিয়ামৰ পাছফালে অবস্থিত। বৃক্ক বক্ষদেশীয় ১২ নং কশেৰুকা (T12) অঞ্চলৰপৰা তৃতীয় ককাঁলৰ কশেৰুকা (L3) পৰ্যন্ত বিস্তৃত। যকৃৎৰ অৱস্থানৰ বাবে সোঁ বৃক্ক বাঁও বৃক্কতকৈ সামান্য তলত অৱস্থিত।

বাহ্যিক গঠন

অভ্যন্তৰীণ গঠন

]] 2. আন্তঃলবিউলাৰ ধমনী • 3. বৃক্কীয় ধমনী • 4. বৃক্কীয় শিৰা 5. বৃক্কীয় হাইলাম • 6. বৃক্কীয় পেলভিচ • 7. মূত্ৰনলী • 8. সৰু কেলিক্স • 9. বৃক্কীয় কেপচুল • 10. নিম্নস্থ বৃক্কীয় কেপচুল • 11. উপৰস্থ বৃক্কীয় কেপচুল • 12. আন্তঃলবিউলাৰ শিৰা • 13. নেফ্ৰন • 14. সৰু কেলিক্স • 15. ডাঙৰ কেলিক্স • 16. বৃক্কীয় পেপিলা • 17. বৃক্কীয় কলম
অনুদৈৰ্ঘ্য ছেদত বৃক্কৰ বাহিৰৰ অংশক কৰ্টেক্স আৰু ভিতৰৰ অংশক মেডুলা বোলে। ‌ মেডুলা কেইবাটাও শংকু আকৃতিত বিভক্ত হৈ থাকে ইয়াক বৃক্কীয় পিৰামিড বোলে। ‌ বৃক্কীয় পিৰামিডৰ মাজত সোমাই থকা কৰ্টেক্স অংশক বৃক্কীয় কলম বোলে। ‌ পিৰামিডৰ ভিতৰৰ ফালে মেডুলা ক্ৰমে সৰু কেলিক্স আৰু ডাঙৰ কেলিক্সলৈ অগ্ৰসৰ হয়। ‌

কাৰ্য্য

দেহৰ অতিৰিক্ত পানী, বিপাক ক্ৰিয়াৰ ফলত সৃষ্টি হোৱা অপ্ৰয়োজনীয় আৰু ক্ষতিকাৰক জৈৱ আৰু অজৈৱ যৌগবোৰ ৰক্তস্ৰোতৰ পৰা পৃথক কৰি মূত্ৰ হিচাপে দেহৰ পৰা অপসাৰিত কৰাই বৃক্কৰ প্ৰধান কাৰ্য্য। ‌

বহিঃসংযোগ

The NephCure Foundation offers educational materials on the kidney diseases/conditions Nephrotic Syndrome and FSGS
The Kidney Foundation of Canada
electron microscopic images of the kidney (Dr. Jastrow's EM-Atlas)
European Renal Genome project kidney function tutorial
Kidney Foundation of Canada kidney disease information
Renal Fellow Network: Structure & Function of Other Animals' Kidneys
Kidney Stones
Kidney Diseases
Kidney Information
Animated Presentatin on Kidney Function
CAT Scans of various kidney diseases and conditions - CT Cases
Kidney Stones; Information and Treatments
শ্ৰেণী:অংগ
শ্ৰেণী:মানৱ বিজ্ঞান
গ্ৰিডা নৃত্য

গ্ৰিডা নৃত্য (হিন্দী: ग्रिडा) হৈছে ভাৰতবৰ্ষৰ মধ্য প্ৰদেশৰ কিছুমান গাঁৱত পৰিৱেশন কৰা এক প্ৰকাৰৰ লোক-নৃত্য।

ৰবি শস্য চপোৱাৰ সময়ত গাঁৱৰ লোকসকল একত্ৰিত হৈ গ্ৰিডা নৃত্য পৰিৱেশন কৰি উৎসৱ উদযাপন কৰে, এই অনুষ্ঠান পুৱাৰে পৰা গধূলিলৈকে চলি থাকে।

ইতিহাস

লোক-নৃত্য হৈছে এনে এক প্ৰকাৰৰ নৃত্য যি কোনো এখন নিৰ্দিষ্ট দেশ বা কোনো এটা নিৰ্দিষ্ট অঞ্চলৰ জন-জীৱনক প্ৰতিফলিত কৰে। সকলো নৃগোষ্ঠীয় নৃত্য লোক-নৃত্য নহয়। উদাহৰণ স্বৰূপে, আনুষ্ঠানিক নৃত্যসমূহ অথবা আনুষ্ঠানিক উৎসৰ পৰা সৃষ্ট নৃত্যসমূহক লোক-নৃত্য হিচাপে বিবেচনা কৰা নহয়। উদ্দেশ্যৰ ভিত্তিত আনুষ্ঠানিক নৃত্যসমূহক সাধাৰণতে “ধৰ্মীয় নৃত্য” বুলি কোৱা হয়।

নৃত্যৰ সাংস্কৃতিক মূল প্ৰতিস্থাৰ বাবে সাধাৰণতে লোক-নৃত্যসমূহত “নৃগোষ্ঠীয়” আৰু “পৰম্পৰাগত” শিৰোনাম ব্যৱহাৰ কৰা হয়। এই দিশৰ পৰা সকলো লোক-নৃত্যই নৃগোষ্ঠীয়।

পৰিবেশন

গ্ৰিডা নৃত্য তিনিটা পৰ্যায়ত পৰিবেশন কৰা হয়। প্ৰথম পৰ্যায়ৰ নাম হৈছে ‘চেলা’। এই পৰ্যায়ত ভৰিৰ গতি লাহে লাহে আৰু কঠিন হৈ থাকে। দ্বিতীয় পৰ্যায়ৰ নাম ‘চেলালাৰকি’। দ্বিতীয় পৰ্যায়ৰ সময়ত গতিবিধিবোৰে গতি গোটায়। তৃতীয় পৰ্যায়ৰ নাম হৈছে ‘সেলাভদোনি’। এই পৰ্যায়ত হাত-ভৰিৰ ভিগোৰোছ গতিৰে নৃত্যই চূড়ান্ত বিন্দুত উপনীত হয়।

১) চেলা - ভৰিৰ গতি লেহেমীয়া আৰু তুলনামূলকভাৱে কঠিন।

২) চেলালাৰকি - ভৰিৰ গতি দ্ৰুত আৰু দ্ৰুত হৈ পৰে।

৩) সেলাভদোনি - টেম্পোৰ ত্বৰণৰ লগে লগে শৰীৰৰ প্ৰতিটো অংগই উচ্চতাৰ আমেজত দোল খাবলৈ আৰম্ভ কৰে।

অন্যান্য লোক নৃত্য

মধ্য প্ৰদেশৰ অন্যান্য লোক নৃত্য কিছুমান হৈছে:

মটকি নৃত্য : মধ্যপ্ৰদেশৰ মালৱা জনগোষ্ঠীৰ মহিলাসকলৰ মাজত প্ৰচলিত এক নৃত্য৷ সাধাৰণতে বিবাহ অনুষ্ঠানত এই নৃত্য প্ৰদৰ্শন কৰা হয়৷ নৃত্যত ভাগ লোৱা মহিলাসকলে মুখত দীঘল ওৰণী লৈ মূৰত মাটিৰে নিৰ্মিত পানী অনা কলহ লৈ নৃত্য কৰে৷ এই নৃত্যৰ “আড়া’’ আৰু “খাড়া নাচ’’ নামৰ দুটা প্ৰকাৰ আছে৷

ফুলপতি নৃত্য : মধ্য প্ৰদেশৰ মালৱা অঞ্চলত এই নৃত্য পৰিবেশন কৰা হয়। এই নৃত্য অবিবাহিত ছোৱালীৰ দ্বাৰা হোলী উপলক্ষে পৰিবেশন কৰা হয়।

লাৱনী : এক জনপ্ৰিয় লোকগীত আৰু নৃত্যৰ ধাৰা। ই হৈছে এক পাৰম্পৰিক গান আৰু নৃত্যৰ সংমিশ্ৰণ, যি বিশেষকৈ ঢোল্‌কি নামৰ এক বিশেষ বাদ্যৰ লগত পৰিৱেশন কৰা হয়। মধ্য প্ৰদেশত ন গজ দীঘল শাৰী পিন্ধি মহিলা প্ৰদৰ্শনকাৰীসকলে পৰিৱেশন কৰে। গানবোৰ দ্ৰুত লয়ত পৰিৱেশন কৰা হয়।

সাংগ : সাংগ হৈছে ৰাজস্থান, হাৰিয়ানা, উত্তৰ প্ৰদেশ আৰু মধ্যপ্ৰদেশৰ মালৱা অঞ্চলৰ এক জনপ্ৰিয় লোক–নাট্য অনুষ্ঠান। শ্বোৱাঙত গীত আৰু সংলাপৰ সৈতে উপযুক্ত নাট্য আৰু অনুকৰণমূলক অভিনয় (বা নকল) সন্নিবিষ্ট কৰা হয়। ইয়াত দেহৰ ভংগীমাতকৈ, সংলাপক প্ৰাধান্য দিয়া হয়। দৰ্শকে আগুৰি থকা মুকলি ঠাইত বা মুকলি আকাশৰ তলত নিৰ্মিত মঞ্চত দহ-বাৰজনীয়া এটা নাট্য দলে ধৰ্মীয় গল্প আৰু লোককথা পৰিৱেশন কৰে। সাংগ হৈছে ৰং-ভৰ্ণ বা নকল-কৰ্ণ নামে জনাজাত এক প্ৰকাৰৰ অনুকৰণমূলক কলা।

ইয়াৰোপৰি মধ্য প্ৰদেশ কলা পৰিষদৰ দ্বাৰা আয়োজিত খাজুৰাহো নৃত্য সমাৰোহ হৈছে এটা অতি জনপ্ৰিয় নৃত্য মহোৎসৱ। মধ্য ভাৰতৰ মধ্যপ্ৰদেশ ৰাজ্যৰ ছটাৰপুৰ জিলাৰ খাজুৰাহো মন্দিৰৰ কাষত প্ৰতি বছৰে সপ্তাহজুৰি শাস্ত্ৰীয় নৃত্যৰ এই অনুষ্ঠান অনুষ্ঠিত কৰা হয়।

তথ্য সংগ্ৰহ

শ্ৰেণী:লোক-নৃত্য
হুছনা বাঈ

হুছনা বাঈ অথবা হুছনা জান ঊনবিংশ শতিকাৰ শেষভাগৰ আৰু কুৰি শতিকাৰ প্ৰথমভাগৰ বাৰাণসীৰ এগৰাকী তৱাইফ আৰু থুমৰি গায়িকা আছিল। তেওঁক উত্তৰ প্ৰদেশত খয়াল, থুমৰি আৰু তপ্পা গায়কীৰ বিশেষজ্ঞ হিচাপে প্ৰখ্যাত আছিল। কুৰি শতিকাৰ প্ৰথম দশকৰ আৰম্ভণিতে তেওঁ দেশপ্ৰেমমূলক গান গাই তথা আন কণ্ঠশিল্পীকো অনুসৰণ কৰিবলৈ অনুপ্ৰেৰণা দি গানৰ পৰম্পৰাত বৈপ্লৱিক পৰিবৰ্তন সাধন কৰাৰ আৰু পুনৰ সজ্ঞায়িত কৰাৰ কৃতিত্ব তেওঁক দিয়া হয়। তেওঁক ঠাকুৰ প্ৰসাদ মিশ্ৰ, আৰু বিখ্যাত সাৰংগীবাদক পণ্ডিত শম্ভু মহাৰাজে প্ৰশিক্ষণ দিছিল| বাৰাণসীৰ কিংবদন্তি চোটে ৰামদাস জীৰ পৰা তেওঁ তপ্পা গায়কীৰ পাৰদৰ্শিতা অৰ্জন কৰিছিল।

কৰ্মজীৱন

বাঈ ভৰতেন্দু হৰিশ্চন্দ্ৰৰ সমসাময়িক আছিল আৰু তেওঁৰ সৈতে সম্পৰ্ক ৰাখিছিল। কাব্যিক অভিব্যক্তিৰ ওপৰত তেওঁৰ পৰামৰ্শ আৰু মতামত লৈছিল। তেওঁৰ থুমৰি আৰু থুমৰিৰ অন্যান্য উপধাৰাবোৰ মধু তৰংগ নামেৰে প্ৰকাশিত হৈছিল। ভৰতেন্দুৱে তেওঁৰ দ্বাৰা কবি জয়দেৱৰ গীত গোবিন্দ গাবলৈ প্ৰেৰণা দিছিল। তেওঁক থুমৰি আৰু তপ্পাৰ বিশেষজ্ঞ বিদ্যাবাৰী আৰু বড়ী মতিবাঈৰ সৈতে একে শাৰীতে ৰখা হয়। হুছনা বাঈ ধ্ৰুপদী সংগীতৰ এনে এক উচ্চতাত উপনীত হৈছিল, যাৰবাবে সন্মানেৰে তেওঁক 'চৰকাৰ' বুলি উল্লেখ কৰা হৈছিল।

ৰাজনীতিৰ সৈতে সম্পৰ্ক

অসহযোগ আন্দোলনৰ সময়ত (১৯২০-২২) যেতিয়া মহাত্মা গান্ধীয়ে কাশী আৰু নৈনিতাল ভ্ৰমণ কৰিছিল, বায়ে এনে এটা আন্দোলনৰ জন্ম দিছিল, যাৰ দ্বাৰা তৱাইফসকলে ভজন আৰু দেশপ্ৰেমমূলক গীত গাই জীৱিকা অৰ্জন কৰাৰ অনুপ্ৰেৰণা পাইছিল। এই মহিলা শিল্পীসকলৰ মৰ্যদা বঢ়োৱাৰ লক্ষ্যও তেওঁৰ আছিল, যাৰ কৰ্মৰাজিক সাধাৰণতে যৌনকৰ্মৰ সমপৰ্যায়ৰ বুলি প্ৰায়ে গণ্য কৰা হৈছিল। এই শিল্পীসকলৰ বহুতে আকৌ গান্ধীৰ চৰ্খা আন্দোলনতো অংশগ্ৰহণ কৰিছিল। ৰাষ্ট্ৰীয় আন্দোলনত যোগদান আৰু তৱাইফসকলৰ জীৱনৰ সংস্কাৰ সাধন- এই দুটা উদ্দেশ্য আগত ৰাখি তৱাইফ সভা গঠন কৰিছিল। সভাৰ উদ্বোধনী অনুষ্ঠানত বাঈৰ সভাপতিৰ অভিভাষণ বৰবধু বিবেচনত উপলব্ধ।তাত তেওঁ এটা দেশপ্ৰেমমূলক কবিতা এটা আবৃতি কৰিছিল।

বাইয়ে সহকৰ্মী তৱাইফসকলক জোৱান অফ আৰ্ক আৰু চিতোৰগড়ৰ মহিলাসকলৰ জীৱনৰ পৰা শিকিবলৈ, সোণৰ অলংকাৰৰ সলনি লোৰ শিকলি পিন্ধিবলৈ আৰু সন্মানহীন জীৱনৰ পৰা আঁতৰি থাকিবলৈ অনুৰোধ জনাইছিল। যিহেতু তৱাইফে তেওঁলোকৰ বৃত্তি সম্পূৰ্ণৰূপে সলনি কৰিব নোৱাৰে, বায়ে তেওঁলোকক জাতীয়তাবাদী বা দেশপ্ৰেমমূলক ৰচনাৰ গাবলৈ পৰামৰ্শ দিছিল। তেওঁ তৱাইফসকলক বাৰাণসীৰ আন এগৰাকী বিখ্যাত তৱাইফ গায়িক বিদ্যাধৰী বাঈৰ পৰা এই গীতবোৰ সংগ্ৰহ কৰিবলৈ পৰামৰ্শ দিছিল। বায়ে ইয়াক তৱাইফসকলৰ বাবে সামাজিক মৰ্যাদা আৰু মৰ্যাদা প্ৰাপ্ত কৰাৰ দিশত এক পদক্ষেপ হিচাপে প্ৰত্যক্ষ কৰিছিল। তেওঁ অন্য তৱাইফসকলৰ সৈতে বিদেশী সামগ্ৰী বৰ্জনত অংশগ্ৰহণ কৰিছিল আৰু স্বদেশী আন্দোলনত অংশ গ্ৰহণ কৰিছিল।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
আগৰতলা পৌৰ নিগম

আগৰতলা পৌৰ নিগম বা এএমচি (, ) হৈছে ভাৰতৰ ত্ৰিপুৰা ৰাজ্যৰ ৰাজধানী আৰু উত্তৰ-পূব ভাৰতৰ তৃতীয় সৰ্বাধিক বিকশিত মহানগৰী আগৰতলাৰ শাসন আৰু ৰক্ষণাবেক্ষণ কৰা পৌৰ সংস্থা। ১৮৭১ চনত উত্তৰ-পূব ভাৰতৰ আটাইতকৈ পুৰণি পৌৰ সংস্থা হিচাপে গঠন হোৱা এএমচিয়ে চহৰখনৰ উন্নয়ন, আধুনিকীকৰণ আৰু ইয়াৰ বিভিন্ন কাৰ্য্যকলাপত পৰিচালনা কৰাত গুৰুত্বপূৰ্ণ ভূমিকা পালন কৰিছে।

মেয়ৰ-ইন-কাউন্সিলৰ সদস্যসকল

ক্ৰ.নং।
নাম
পদবী
বিভাগ
দল

1.
দীপক মজুমদাৰ
মেয়ৰ, এএমচি

সাধাৰণ প্ৰশাসন
ৰাজহ
বজাৰ বিকাশ (শ্বপিং কমপ্লেক্স সহ)
সদস্যসকলৰ বাবে আৱণ্টন নকৰা অন্যান্য বিষয়সমূহ
ভাজপা

2.
শ্ৰীমতী মণিকা দাস দত্ত
ডেপুটি মেয়ৰ, এএমচি

একাউণ্ট আৰু নগদ ধন
বস্তি বিকাশ
সাংস্কৃতিক বিষয়সমূহ
ভাজপা

মেয়ৰ-ইন-কাউন্সিল
3.
হীৰালাল দেবনাথ
এম.আই.চি. সদস্য

বাহন
পিডব্লিউডি
ভাজপা

4.
তুষাৰ কান্তি ভট্টাচাৰ্য
এম.আই.চি. সদস্য

ৰাজহুৱা স্বাস্থ্য (এছডব্লিউএম বাদ দি)
খোৱা পানী
ভাজপা

5.
শ্ৰীমতী হিমানী দেববৰ্মা
এম.আই.চি. সদস্য

এছটি বিকাশ
আইচিডিএছ
ভাজপা

6.
হৰি সাধন দেবনাথ
এম.আই.চি. সদস্য

দৰিদ্ৰতা নিৰাময় (গৃহ আঁচনি)
ক্ৰীড়া
ভাজপা

7.
উদয় ভাস্কৰ চক্ৰৱৰ্তী
এম.আই.চি. সদস্য

বৈদ্যুতিক
এছডব্লিউএম
ভাজপা

8.
জগদীশ দাস
এম.আই.চি. সদস্য

পৌৰ নিগমৰ সম্পত্তি
সাক্ষৰতা
ভাজপা

9.
শ্ৰীমতী সম্পা সৰকাৰ সেন
এম.আই.চি. সদস্য

স্কুল শিক্ষা
এনইউএলএম
ভাজপা

10.
বাপি দাস
এম.আই.চি. সদস্য

টি.ইউ.ই.পি.
এছচি বিকাশ
ভাজপা

তথ্য সংগ্ৰহ

শ্ৰেণী:ভাৰতৰ পৌৰ নিগম
সুদৰ্শন চক্ৰ

সুদৰ্শন চক্ৰ (সংস্কৃত: सुदर्शन चक्र, জ্বলা। "শুভ দৃষ্টিৰ ডিস্ক", আইএএছটি: Sudarśana চক্ৰ) হৈছে ১০৮টা চেৰেটেড কাষৰ সৈতে এক ঘূৰণীয়া, মহাকাশীয় ডিস্ক,যাক হিন্দু শাস্ত্ৰত বিষ্ণু আৰু কৃষ্ণৰ দ্বাৰা আৰোপ কৰা হৈছে। সুদৰ্শন চক্ৰসাধাৰণতে বিষ্ণুৰ চাৰিখন হাতৰ সোঁ পিছফালে চিত্ৰিত কৰা হয়, যিয়ে পঞ্চজন্য (শংখ), কৌমোদাকি (গদা), আৰু পদ্ম (পদুম) ধাৰণ কৰে।

ঋগ্বেদত থাকোঁতে, চক্ৰটো সময়ৰ চকা হিচাপে বিষ্ণুৰ প্ৰতীক আছিল আৰু শেষৰ সময়লৈকে, সুদৰ্শন চক্ৰ এক অযুদ্ধপুৰুষ (এক নৃতাত্ত্বিক ৰূপ) হিচাপে আত্মপ্ৰকাশ কৰিছিল, যিটো ৰাক্ষসধ্বংসৰ বাবে ব্যৱহৃত বিষ্ণুৰ এক ভয়ংকৰ ৰূপ হিচাপে। এজন অযুদ্ধপুৰুষ হিচাপে, দেৱতাক চক্ৰপেৰুমল বা চক্ৰতলভাৰ বুলি জনা যায়।
সীতানাথ ব্ৰহ্মচৌধুৰী

সীতানাথ ব্ৰহ্মচৌধুৰী অসমীয়া সাহিত্য আৰু বড়ো সাহিত্যজগতৰ এজন প্ৰসিদ্ধ লিখক, কবি, সমাজ সেৱক তথা ভাৰতৰ স্বাধীনতা আন্দোলনৰ সক্ৰিয় সদস্য আছিল। ১৯৩০ চনত শিৱসাগৰ উচ্চ মাধ্যমিক বিদ্যালয়ৰ পৰা উচ্চতৰ মাধ্যমিক শিক্ষান্ত পৰীক্ষাত প্ৰথম বিভাগত উৰ্ত্তীণ হয়। ১৯৮২ চনৰ ২৩ নৱেম্বৰত তেখেতৰ মৃত্যু হয়।

প্ৰকাশিত গ্ৰন্থ

প্ৰকাশিত গ্ৰন্থৰ ভিতৰত কদম কলি, আবেগ, চকুলো, ফুলেশ্বৰী দৈমাৰী আদি অন্যতম। ১৯৪০ চনত তেওঁ গাও সংগঠন নামে এখন যুক্তাক্ষৰ বিহীন কিতাপ ৰচনা কৰিছিল

তথ্য সংগ্ৰহ

শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ ৰাজনীতিক
শ্ৰেণী:অসমৰ স্বাধীনতা সংগ্ৰামী
শ্ৰেণী:বড়ো জনগোষ্ঠীৰ ব্যক্তি
শ্ৰেণী:বঙাইগাঁও জিলা
শ্ৰেণী:কোকৰাঝাৰ জিলা
বেৰেন দ্বীপ, আন্দামান

বেৰেন দ্বীপ আন্দামান সাগৰত অৱস্থিত এখন দ্বীপ। ভাৰত মহাসাগৰৰ বংগোপসাগৰত অৱস্থিত আন্দামান আৰু নিকোবৰ দ্বীপপুঞ্জৰ আন্দামান দ্বীপসমূহৰ পূবে এই দ্বীপ অৱস্থিত। বেৰেন দ্বীপত অৱস্থিত বেৰেন আগ্নেয়গিৰি দক্ষিণ এছিয়াৰ একমাত্ৰ প্ৰমাণিত সক্ৰিয় আগ্নেয়গিৰি। ইয়াৰ লগতে ই সুমাত্ৰাৰ পৰা ম্যানমাৰলৈ বিস্তৃত আগ্নেয়গিৰি শ্ৰেণীৰ একমাত্ৰ জাগ্ৰত আগ্নেয়গিৰি। শেহতীয়াকৈ ২০১৯ চনত বেৰেন আগ্নেয়গিৰি উদ্গীৰণ হৈছিল। ই ভাৰতৰ কেন্দ্ৰীয় শাসিত অঞ্চল আন্দামান আৰু নিকোবৰ দ্বীপপুঞ্জত অৱস্থিত আৰু ৰাজধানী পোৰ্ট ব্লেয়াৰৰ পৰা ১৩৮ কিলোমিটাৰ নিলগত অৱস্থিত।

ইতিহাস

১৭৮৭ পোনপ্ৰথমবাৰৰ বাবে বেৰেন দ্বীপৰ আগ্নেয়গিৰি উদ্গীৰণ লিপিবদ্ধ কৰা হৈছিল। তেতিয়াৰে পৰা বৰ্তমানলৈকে দহবাৰতকৈ বেছি উদ্গীৰণ হৈছে। প্ৰথম উদ্গীৰণ লিপিবদ্ধ কৰাৰ পিছত ১৭৮৯, ১৭৯৫, ১৮০৩, ১৮০৪ আৰু ১৯৫২ চনত উদ্গীৰণ দেখা গৈছিল। তাৰপিছত প্ৰায় এটা শতিকা সুপ্ত অৱস্থাত থকাৰ পিছত ১৯৯১ চনত পুনৰাই ছমাহ ধৰি উদ্গীৰণ সংঘটিত হৈছিল।s and caused considerable damage.

১৯৯১ চনত উদ্গীৰণত বিশেষকৈ দ্বীপৰ প্ৰাণীকুল ক্ষতিগ্ৰস্ত হৈছিল। ভাৰতীয় ভৌগোলিক সমীক্ষাৰ এটা দলে ১৯৯১ চনৰ ৮-৯ এপ্ৰিল তাৰিখে উদ্গীৰণৰ বিস্তৃতি, অভ্যাস আৰু প্ৰাণীকুলৰ ওপৰত পেলোৱা প্ৰভাৱৰ বিষয়ে অধ্যয়ন কৰিবলৈ গৈছিল। তেওঁলোকৰ সমীক্ষাত দ্বীপত পোৱা চৰাইৰ প্ৰজাতি আৰু সংখ্যা দুয়োটা কম পাইছিল। তাৰপিছত ১৯৯৪, ১৯৯৫, ২০০৫ আৰু ২০০৭ চনত উদ্গীৰণ সংঘটিত হৈছিল।

২০১৭ চনৰ ২৩ জানুৱাৰী তাৰিখে ভাৰতৰ ৰাষ্ট্ৰীয় সমুদ্ৰবিজ্ঞান প্ৰতিষ্ঠানৰ বিজ্ঞানীৰ দলে এই আগ্নেয়গিৰিৰ উদ্গীৰণ লক্ষ্য কৰে। শেহতীয়াকৈ ২০১৯ চনত এই আগ্নেয়গিৰি উদ্গীৰণ হৈছিল।

আৰ্গন-আৰ্গন ডেটিং প্ৰক্ৰিয়াৰে বিজ্ঞানী সকলে এই আগ্নেয়গিৰি ১.৬ মিলিয়ন বৰ্ষ পুৰণি বুলি নিৰ্ণয় কৰিছে। প্ৰায় ১০৬ মিলিয়ন বৰ্ষ পুৰণি মহাসাগৰীয় খাদত এই আগ্নেয়গিৰি অৱস্থিত। সকলো লিপিবদ্ধ উদ্গীৰণ আগ্নেয়গিৰি উদ্গীৰণ সূচাংক মতে কম।

জৈৱবৈচিত্ৰ

ইংৰাজীত ইয়াৰ নাম বেৰেন মানে অনুৰ্বৰ। ইয়াৰ বেছিভাগ অঞ্চল অনুৰ্বৰ। ইয়াৰ লগতে কিছুসংখ্যক চৰাই, বাদুলী আৰু কিছু নিগনি জাতীয় জীৱৰ ই বাসস্থান।

পৰ্যটন

বেৰেন দ্বীপৰ চাৰিওফালৰ সাগৰীয় অঞ্চল বিশ্বৰ শ্ৰেষ্ঠ স্কুবা ডাইভিং স্থলৰ অন্যতম হিচাপে বিখ্যাত। ইয়াৰ উল্লেখযোগ্য আকৰ্ষণসমূহ হৈছে সুস্পষ্ট দৰ্শনশীলতা, মাণ্টা ৰে নামৰ সাগৰীয় মাছ, বেচাল্ট শিলৰ গাঁথনি, পুৰণি লাভাৰ টপ'গ্ৰাফী আৰু সোনকালে বৃদ্ধি হোৱা কৰাল বাগিচা। এই স্থান মানুহৰ বসতিৰ পৰা অলপ নিলগত হোৱা বাবে স্কুবা অপেৰেটৰ সকল মূলতঃ ওচৰৰ হেভলক দ্বীপৰ।

চিত্ৰ ভঁৰাল

তথ্য উৎস

শ্ৰেণী:সাগৰীয় দ্বীপ
শ্ৰেণী:আগ্নেয়গিৰি
মেক্সমুলাৰ

ফ্ৰেড্ৰিখ মেক্স মুলাৰ (৬ ডিচেম্বৰ ১৮২৩ – ২৮ অক্টোবৰ ১৯০০), যি চমুকৈ মেক্স মুলাৰ (বা মুলাৰ) নামেৰে পৰিচিত আছিল এগৰাকী জাৰ্মান ভাষাবিজ্ঞানী আৰু প্ৰাচ্যবিদ। তেওঁ তুলনামূলক ধৰ্মৰ শাখাৰ এজন প্ৰধান পথ প্ৰদৰ্শক আছিল।

উদ্ধৃতি

জীৱনৰ আটাইতকৈ ডাঙৰ সমস্যাবোৰৰ ওপৰত আটাইতকৈ গভীৰভাৱে চিন্তা কৰিছে... মই ভাৰতলৈ আঙুলিয়াই দিয়া উচিত।
"নদী একেদৰেই বৈ থাকে, জীৱনৰ গতিও একে, কিন্তু গতিপথত নদীয়ে পাৰৰ বিচিত্ৰ ৰূপ দেখাৰ জীৱনেও ন ন ৰূপ পৰিগ্ৰহণ কৰে।"
১৮৮২ চনত “হিন্দুসকলৰ চৰিত্ৰ”ৰ প্ৰতিৰক্ষাৰ বাবে দিয়া বক্তৃতাত শেষৰ দুটা সাক্ষ্য দিয়া প্ৰখ্যাত ব্যক্তিগৰাকী ফ্ৰেড্ৰিখ মেক্স মুলাৰেই আছিল আৰু তেওঁ উল্লেখ কৰিছিল: নিশ্চয়কৈ অত্যন্ত আচৰিত কথা যে যেতিয়াই গ্ৰীক ভাষাত হওক বা চীনা ভাষাত হওক বা পাৰ্চী ভাষাত হওক বা আৰবী ভাষাতে হওক; ভাৰতীয়সকলৰ জাতীয় চৰিত্ৰৰ পৃথক বৈশিষ্ট্যসমূহ বৰ্ণনা কৰাৰ যিকোনো প্ৰচেষ্টা আমি লগ পাওঁ, সত্য আৰু ন্যায়ৰ প্ৰতি সন্মানৰ কথা সদায় প্ৰথমে উল্লেখ কৰা উচিত।
আমি সকলোৱে পূবৰ পৰা আহিছোঁ— আমি আটাইতকৈ বেছি মূল্য দিয়া সকলোবোৰ আমাৰ ওচৰলৈ পূবৰ পৰা আহিছে, আৰু পূবলৈ যোৱাৰ সময়ত... সকলোৱে অনুভৱ কৰা উচিত যে, তেওঁ স্মৃতিৰে ভৰা নিজৰ 'পুৰণি ঘৰ'লৈ যাব, যদিহে তেওঁ সেইবোৰ পঢ়িব পাৰে।
বৌদ্ধ আৰু খ্ৰীষ্টান ধৰ্মৰ মাজত যে আচৰিত ধৰণৰ কাকতলীয়া সংযোগ আছে, সেই কথা অস্বীকাৰ কৰিব নোৱাৰি, আৰু একেদৰেই স্বীকাৰ কৰিব লাগিব যে খ্ৰীষ্টান ধৰ্মৰ কমেও ৪০০ বছৰ আগতে বৌদ্ধ ধৰ্মৰ অস্তিত্ব আছিল। মই অধিক আগুৱাই যাওঁ, আৰু যদি কোনোবাই মোক বৌদ্ধ ধৰ্মই আদিম খ্ৰীষ্টান ধৰ্মক প্ৰভাৱিত কৰা ঐতিহাসিক চেনেলবোৰ আঙুলিয়াই দিয়ে তেন্তে মই অত্যন্ত কৃতজ্ঞ অনুভৱ কৰা উচিত।
হয়তো আমি স্বীকাৰ কৰিব লাগিব যে ৩০০০ বছৰ আগতে ভাৰতৰ মানুহে কি ভাবিব লাগিছিল সেই বিষয়ে আমাৰ সকলো ধাৰণা আমাৰ অন্তৰ্নিহিত চেতনাৰ পৰাই বিকশিত হৈছে আৰু আমি তথ্যবোৰ হজম কৰিবলৈ শিকিব লাগিব যদিও সেইবোৰ আমাৰ ৰুচি আৰু আমাৰ পূৰ্বধাৰণাৰ সৈতে ঐকমত্য নহয়।

উৎস

শ্ৰেণী:জাৰ্মানীৰ ব্যক্তি
শ্ৰেণী:ভাষাবিদ
ব'ক্সী কো ঘৰ

ব'ক্সী কো ঘৰ (, ) হৈছে সুলক্ষণ ভাৰতীৰ দ্বাৰা পৰিচালিত, ২০২৪ চনৰ নেপালী ভাষাৰ এখন মনস্তাত্ত্বিক সামাজিক-থ্ৰিলাৰধৰ্মী চলচ্চিত্ৰ। ছবিখন ভাৰতীৰ স্বৰচিত নাটক এখনৰ আধাৰত নিৰ্মিত। নেপালী জনসমাজত প্ৰচলিত এক অন্ধবিশ্বাস, ডাইনী ব্যৱস্থাৰ ওপৰত ভিত্তি কৰি নাৰীৰ ওপৰত হোৱা হিংসাৰ বিষয়টোৰ ওপৰত ছবিখনে আলোকপাত কৰিছে।

২০২৪ চনৰ ২৬ এপ্ৰিল তাৰিখে ছবিগৃহত মুক্তি লাভ কৰা ছবিখনে সমালোচক আৰু দৰ্শকৰ ইতিবাচক সমালোচনা লাভ কৰে।

কাহিনীভাগ

কাঠমাণ্ডুৰ এগৰাকী সাংবাদিকে এখন দুৰ্গম গাঁৱত ডাইনী হত্যাৰ অভিযোগৰ তদন্ত কৰিবলৈ যায়। অন্ধবিশ্বাস আৰু কুসংস্কাৰৰ দৰে সামাজিক সমস্যাসমূহেই এনে অভিযোগৰ আঁৰৰ কাৰণ বুলি তাই জানিবলৈ পায়। অধিক জানিব পৰা হোৱাৰ লগে লগে তাই নৈতিক আৰু ব্যক্তিগত প্ৰত্যাহ্বানৰ সন্মুখীন হয়। অৱশেষত এক জটিল পৰিস্থিতিৰ উন্মোচন হয় যিয়ে অভিযুক্ত ব্যক্তি আৰু সেই গাঁও দুয়োখনকে প্ৰভাৱিত কৰে।

কলা-কুশলী

কেকী অধিকাৰী - জুনু
শুপালা সাপকোটা - তৰুণী জুনু
স্বেচ্ছা ৰাউত
সুলক্ষণ ভাৰতী
ৰামা থাপালিয়া
সুষমা নিৰাউলা
জীৱন বৰল
সাবীন বাস্তোলা

সংগীত

চলচ্চিত্ৰখনৰ সংগীত আৰু পৃষ্ঠভূমিৰ সংগীত মনীষ নিৰৌলাৰ দ্বাৰা ৰচিত হৈছে। "বুঝিনা মইলে" চলচ্চিত্ৰখনৰ প্ৰথমটো একক গীত। ২০২৪ চনৰ ২ এপ্ৰিলত গীতটি মুক্তি পায় আৰু লগে লগে ইউটিউবত হিট হৈ পৰে, যিয়ে ছবিখনৰ বাবে এক বৃহৎ প্ৰচাৰ হিচাপে কাম কৰে। গীতটিত কণ্ঠ নিগৰাইছে সমিক্ষা অধিকাৰীয়ে আৰু সুৰাৰোপিত কৰিছে প্ৰকাশ সপুতে। "জিন্দেগী" শীৰ্ষক দ্বিতীয় গীতটি একে বছৰৰে ১ মে'ত মুক্তিলাভ কৰিছিল।

অভ্যৰ্থনা

বক্স অফিচ

ছবিখনে নেপালত ২.৩০ কোটি ৰুপি উপাৰ্জনৰ সৈতে এক সুন্দৰ উদ্বোধনী সপ্তাহান্ত অতিবাহন কৰিছিল, যি প্ৰাৰম্ভিক প্ৰত্যাশাতকৈ যথেষ্ট ভাল আছিল, যাৰ ফলত ইয়াৰ প্ৰথম চাৰি দিনৰ সংগ্ৰহ মুঠ ৩.২৪ কোটি ৰুপি লৈ বৃদ্ধি পায় আৰু ছবিখনক এক বাণিজ্যিক সফলতা প্ৰদান কৰিছিল। ছবিখনে ইয়াৰ প্ৰথম সপ্তাহত ৬.০৫ কোটি ৰুপি উপাৰ্জন কৰিছিল। মুক্তিৰ ৯ দিনৰ পিছত ছবিখনে ৭.৫৫ কোটি ৰুপি উপাৰ্জন কৰিছিল। ফলত, নেপালত মহিলা প্ৰধান চলচ্চিত্ৰসমূহৰ ভিতৰত সৰ্বাধিক উপাৰ্জন কৰা চলচ্চিত্ৰ হৈ পৰে। তিনি সপ্তাহৰ ভিতৰত, মহাযাত্ৰাৰ পিছত ই নেপালত ১০ কোটি ৰুপি অতিক্ৰম কৰা, ২০২৪ চনৰ দ্বিতীয়খন ছবি হিচাপে পৰিগণিত হয়, যি এক ব্লকবাষ্টাৰ হৈ পৰে। চলচ্চিত্ৰখন কেইখনমান ছবিগৃহত প্ৰায় ৫১‌ দিন মান চলে আৰু প্ৰায় ১০.২ কোটি ৰুপি সংগ্ৰহ কৰি ই নেপালৰ সৰ্বাধিক উপাৰ্জনকাৰী চলচ্চিত্ৰসমূহৰ ভিতৰত এটা হৈ পৰে।

ছিকুৱেল

চলচ্চিত্ৰখনৰ প্ৰযোজকসকলে ঘোষণা কৰিছিল যে ছিকুৱেলটো সোনকালেই নিৰ্মাণ কৰা হ'ব আৰু ইয়াৰ চিত্ৰনাট্য ইতিমধ্যে সাজু হৈছে। ভাৰতীয়ে প্ৰথমে তেওঁৰ আন প্ৰকল্পসমূহ সম্পূৰ্ণ কৰাৰ পিছত ছিকুৱেলখনৰ পৰিচালক হিচাপে কাম আৰম্ভ কৰিব।

তথ্য উৎস

বাহ্যিক সংযোগ

শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:নেপালী চলচ্চিত্ৰ
সেকুৱা

সেকুৱা হৈছে নেপালীৰ পৰম্পৰাগত খাদ্য য’ত মাংসখিনি মচলাৰ মিশ্ৰণত মেৰিনেট কৰি তাৰ পিছত মুকলি শিখা বা কয়লাৰ জুইৰ শিখাৰ ওপৰত সেকি ধোঁৱাময়, চহকী সোৱাদ দিয়া হয় মাংসখিনি। এই খাদ্য নেপালী খাদ্যৰ এক অপৰিহাৰ্য অংশ আৰু সাধাৰণতে ছাগলী, কুকুৰা, ম'হ বা ভেড়া পোৱালিৰ মাংস সেকা হয় যদিও ইয়াৰ ভিন্নতাত গাহৰিৰ মাংস বা অন্যান্য মাংসও থাকিব পাৰে। প্ৰথমে মাংসখিনি মচলা,পিহি লোৱা আদা-হালধি, দৈ, নেমুৰ ৰস, সৰিয়হৰ তেল, নিমখৰ মিশ্ৰণত মেৰিনেট কৰা হয়। তাৰ পিছত ইয়াক চেপেটা কৰি মুকলি শিখা বা কয়লাৰ ওপৰত গ্ৰীল কৰা হয়, যাৰ ফলত মাংসক এক অনন্য ধোঁৱাময় সোৱাদ আৰু কোমলতা দিয়া হয়।

সমগ্ৰ নেপালত বিশেষকৈ কাঠমাণ্ডু, ধৰণ, তাৰাহৰা আদি চহৰত সেকুৱা বহুলভাৱে জনপ্ৰিয় আৰু পূব নেপালৰ কোশী ৰাজ্যৰ সুনছাৰী জিলাত ইয়াক বিশেষ খাদ্য হিচাপে গণ্য কৰা হয়। এই অঞ্চলত এই ব্যঞ্জনবিধ প্ৰায়ে উৎসৱ উদ্‌যাপন, বা সামাজিক সমাৱেশৰ সময়ত পৰিৱেশন কৰা হয়। এই অঞ্চলসমূহত সেকুৱা হৈছে চিউৰা (পিহি লোৱা চাউল), আচাৰ (মচলা আচাৰ), আৰু কটা পিঁয়াজ, বিলাহী, তিয়ঁহৰ চালাডৰ সৈতে খোৱা এক সাধাৰণ খাদ্য। ইয়াক সাধাৰণতে মদ্যপান, বিশেষকৈ ৰাক্সি বা মদৰ সৈতেও পৰিৱেশন কৰা হয়।

যদিও ইয়াক সাধাৰণতে ভোকনিবাৰক বা মূল খাদ্য হিচাপে পৰিৱেশন কৰা হয়। তথাপি ইয়াক জলপান হিচাপেও খোৱা হয়। সেকুৱাৰ জনপ্ৰিয়তাৰ বাবে সমগ্ৰ নেপালৰ বিভিন্ন স্থানীয় খাদ্যৰ দোকান, পথৰ কাষৰ দোকান, ৰেষ্টুৰেণ্ট আদিত ইয়াক অন্তৰ্ভুক্ত কৰা হৈছে আৰু ই নেপালী খাদ্যৰ এক চিনাকি ব্যঞ্জনত প্ৰতিনিধিত্বত পৰিণত হৈছে।

ব্যৱহৃত মাংসৰ প্ৰকাৰ, মেৰিনেটিং প্ৰক্ৰিয়া আৰু পৰিৱেশনৰ আকাৰৰ ওপৰত নিৰ্ভৰ কৰি সেকুৱাৰ কেলৰিৰ পৰিমাণ বেলেগ বেলেগ হয়। কিন্তু সাধাৰণ ১০০ গ্ৰামৰ পৰিৱেশনত প্ৰায় ২০০–২৫০ কেলৰি থাকে, যাৰ বাবে এয়া এটা সুস্বাদু অথচ মধ্যমীয়া কেলৰিযুক্ত খাদ্য। ইয়াৰ চহকী সোৱাদ থকাৰ পিছতো সেকুৱা প্ৰস্তুত কৰাটো প্ৰাকৃতিক উপাদানৰ সহজ অথচ ফলপ্ৰসূ ব্যৱহাৰৰ ওপৰত ভিত্তি কৰি কৰা হয়। যিয়ে পৰম্পৰাগত নেপালী ৰন্ধনৰ সাৰমৰ্ম প্ৰদৰ্শন কৰে।

তথ্যৰ উৎস

বাহ্যিক সংযোগ

Sekuwa recipe
Sekuwa in Kathmandu
Sekuwa Restaurants in Kathmandu

শ্ৰেণী:নেপালৰ খাদ্য